als_Latn dik_Latn sag_Latn
Ministri i Brendshëm i Gjermanisë ka një zgjidhje për të parandaluar SHBA-në të spiunojë mbi qytetarët e saj. Mos përdorni Facebook, Google, shërbime të Microsoft dhe kështu me radhë.
Sipas AP, Hans-Peter Friedrich tha të mërkurën se “kushdo që ka frikë se komunikimi i tyre përgjohet, në asnjë mënyrë nuk duhet të përdorë shërbime të cilat shkojnë përmes serverëve amerikanë”.
Kjo vjen në një kohë kur gazetat raportojnë shumë pretendime spiunimi, bazuar në raportet e rrjedhura nga kontraktuesi i NSA, Edward Snowden, i cili ishte i pari për të bërë publike operacionet e spiunimit nga shërbimet sekrete të SHBA-së, me emrin PRISM.
Gjermania është një nga shtetet me ligjet më të forta të privatësisë në botë dhe nuk e ka problem të ndëshkojë kompanitë që thyejnë ligjet e saj.
Një delegacion gjerman do të niset drejt Uashingtonit javën e ardhshme, i cili do të takohet me zyrtarët amerikanë, për të diskutuar nëse ata kanë spiunuar mbi diplomatët e BE-së.
(Herë të lexuara: 400)
als_Latn als_Latn als_Latn als_Latn als_Latn als_Latn